Jean Baptiste Colbert de Beaulieu

Jean Baptiste Colbert de Beaulieu, nado o 25 de decembro de 1905 en París e finado o 26 de xaneiro de 1995 en Joinville-le-Pont, na rexión da Illa de Francia, foi un erudito, numismático e historiador, director de investigación do CNRS, especialista na numismática celta e en concreto no estudo da moeda gala, cuxa serie de cuños estableceu baseándose nunha nova metodoloxía.

 Traxectoria 
Aínda que Jean-Baptiste Colbert de Beaulieu era médico exerceu esta profesión pouco tempo. Durante a segunda guerra mundial dirixía un laboratorio de produtos de beleza en Bruxelas.

A súa curiosidade fixo que se interesase por ámbitos tan diversos como a astronomía, a pintura clásica, a numismática, a filatelia, a radio ou os libros antigos, sobre os que publicou diversos artigos, así como sobre outros estudos históricos. En 1931 fundou en Aviñón o Groupe numismatique du Comtat et de Provence, do que foi nomeado presidente de honra en 1970."Colbert de Beaulieu Jean-Baptiste". Comité des travaux historiques et scientifiques..

En 1948, nunha das súas frecuentes viaxes de volta a Francia, atopou un grupo de moedas nun anticuario de Sanit-Jacques-de-la Lande que, coa axuda de Paul Naster, catalogou como moedas celtas da Galia; ese mesmo ano e sobre ese mesmo tema publicou o seu primeiro artigo sobre numismática.Véxase (1948) e (1951) en "Publicacións - Escolma de artigos".Gihard, P-M. (2016-b-) . Páxina 24. A partir dese momento dedicou gran parte da súa vida á clasificación dos cuños destas emisións, para o que estableceu unha nova metodoloxía.Fischer, B. (1995). Páxina 261.

O 1 de outubro de 1951 ingresou, da man de Adrien Blanchet, como bolseiro de investigación no CNRS, onde 25 anos despois culminou a súa carreira como director de investigación. Nesa institución desenvolveu as súas investigacións sobre a moeda da Galia, que deron lugar a numerosas publicacións, entre as que destaca o tratado de numismática celta publicado en 1973, onde expón a súa metodoloxía e sintetiza as súas achegas doutros traballos parciais.Véxase (1973) en "Publicacións - Monografías".Guihard. P-M.; Van Heesch, J. (2016). "Que reste-t-il du Traité de Numismatique Celtique ? Relire l’œuvre de Jean-Baptiste Colbert de Beaulieu (1905-1995) vint ans après.". En Revue belge de numismatique. CLXII.Gihard, P-M. (2016-b-) . Páxina 27.Fischer, B. (1995). Páxinas 261-262.

Colbert de Beaulieu foi membro de diversas sociedades e entidades académicas. En 1963 foi un dos fundadores da Sociedade de Estudos Numismáticos e Arqueolóxicos (SENA), en París, que presidiu e da que foi nomeado posteriormente presidente de honra.Charlet, C. (2016). "Un demi-siécle de SENA, par Laurence Calmels". En CGB.fr. Informations numismatiques.Fischer, B. (1995). Páxina 263.

 Recoñecementos 
 (1976): Medalla da Royal Numismatic Society, de Londres."The Society’s Medal". Royal Numismatic Society.
 (1981): Premio Derek Allen, da Academia Británica."Derek Allen Prize". The British Academy.

 Publicacións 
Colbert de Beaulieu foi un autor prolífico: entre 1948 e 1983 a súa bibliografía totaliza 306 artigos (máis de oito cada ano). Esta é unha listaxe dos seus traballos monográficos e unha escolma dalgúns dos seus artigos máis representativos:Gihard, P-M. (2016-b-) . Páxina 26."Colbert de Beaulieu, Jean-Baptiste 1905-1995 ". Digital Library Numis."Colbert de Beaulieu, Jean-Baptiste (1905-1995)". Persee.fr"Colbert de Beaulieu, J.-B (Jean-Baptiste)". WorldCat Identities."Jean-Baptiste Colbert de Beaulieu (1905-1995)". Bibliothèque nationale de France.

 Monografías 
 (1960). Catalogue des collections archéologiques de Montbéliard. 2: Les monnaies gauloises (con F. Blind e P-D. Labarrière). Les Belles Lettres, París.
 (1962). Catalogue des monnaies gauloises du Jura. Les Belles Lettres, París.
 (1967). Catalogue des collections archéologiques de Besançon. IV: les monnaies gauloises. Les Belles Letres, París.
 (1970). Les monnaies gauloises des Parisii (con G, Fabre). Impr. nationale, París.
 (1973). Traité de numismatique celtique. I: méthodologie des ensembles. Les Belles Lettres, París.
 (1978). Les monnaies antiques d'Afrique du Nord trouvées en Gaule. CNRS, París. ISBN 9782222022503
 (1986). Recueil des inscriptions gauloises. III: Les calendriers (con P-M. Duval, M. Lejeune et al.). . CNRS, París. ISBN 9782222036685
 (1998). Recueil des Inscriptions Gauloises. IV: Les légendes monétaires (con B. Fischer). París. CNRS, París. ISBN 9782271054487
 (2002). Recueil des inscriptions gauloises. II-2: Textes gallo-latins sur "instrumentum" (con M. Lejeune, P-M. Duval et al). CNRS, París. ISBN 9782271058447

 Escolma de artigos 
 (1948). "La trouvaille de monnaies celtiques de Saint-Jacques-de-la-Lande". En Revue belge de numismatique, 94. Páxinas 15-76.
 (1951). "La trouvaille de Saint-Jacques-de-la-Lande : nouvelles constatations". En Revue Belge de Numismatique, 97. Páxinas 105-116.
 (1954). "La contremarque dans le monnayage d'or gaulois". En Gallia, 12-1. Páxinas 55-72.
 (1963). "Les monnaies de Vercingétorix". En Gallia, 21-1. Páxinas 11-75.
 (1966). "La monnaie de Caletedu et les zones du statère et du denier en Gaule". En Revue Archéologique du Centre de la France, 5. Páxinas 101-129.
 (1973). "Chronologie des bronzes gaulois et ‘British potin coins’". En Revue Belge de Numismatique, 119. Páxinas 5-41.
 (1979). "Le statère réputé arverne de Saint-Alban-sur-Limagnole (Lozère)". En Revue archéologique du Centre de la France. 18-1-2. Páxinas 49-50.
 (1980). "Le bronze d'OXOBNOS et l'ensemble des monnaies tardives de la Loire moyenne". En Revue Belge de Numismatique, 126. Páxinas 9-30.
 (1983). "Les monnaies de Mouliets-et-Villemartin (Gironde)". En Gallia, 41-1. Páxinas 25-57.

 Notas 

 Véxase tamén 

 Bibliografía 
 Callegarin, L. (2016). "Le dossier aquitain de J.-B. Colbert de Beaulieu". En Revue belge de numismatique. 162. Páxinas 207-240.
 De Callataÿ, F. (2016). "Importations et innovations méthodologiques dans l'oeuvre de Jean-Baptiste Colbert de Beaulieu, ou Jean-Baptiste Colbert de Beaulieu, la Belgique et les conceptes nomades ". En Revue belge de numismatique. 162. Páxinas 23-24.
 Delestrée, L. P. (2016). "Colbert de Beaulieu et sa théorie des hégémonies monétaires". En Revue belge de numismatique. 162. Páxinas 67-84.
 Doyen, J-M. (2016). "Colbert de Beaulieu et la chronologie". En Revue belge de numismatique. 162. Páxinas 53-66.
 Fischer, B. (1995). "Nécrologie: J.-B. Colbert de Beaulieu". En Études celtiques. 31. Páxinas 261-264.
 Gihard, P-M. (2016-a-). "Le "Traité de numismatique celtique" dans la correspondance de J.- B. Colbert de Beaulieu conservée au Département des Manuscrits de la Bibliothèque nationale de France". En Revue belge de numismatique. 162. Páxinas 5-22.
 Gihard, P-M. (2016-b-). "Jean-Baptiste Colbert de Beaulieu (1905-1995). Del’inorganisé jusqu’à la structure ". Compte rendu, 63. International Numismatic Council. Páxinas 22-31.
 Naster, P. (1987). "Éloges liminaires". En Mélanges oﬀerts au docteur J.-B. Colbert de Beaulieu. Le Léopard d'or, París. Páxina 1.

Categoría:Nados en 1905
Categoría:Nados en 1995
Categoría:Nados en París
Categoría:Numismáticos de Francia
Categoría:Historiadores de Francia
Categoría:Galardoados coa medalla da Royal Numismatic Society
Categoría:Galardoados co premio Derek Allen
Categoría:Personalidades sen imaxes